Ma lihtsalt ei suuda näha piisavat motivatsiooni jagada oskusteavet tasuta, kui seda isegi tasu eest eriti teha ei taheta. Kui aga keegi suudab oskusteabe valdajaid selleks motiveerida, siis mis saab minul selle vastu olla. Edu! Ometi saab maailma parandada ka tasulise teadmuse ülekandega. Asjad, mida võiks Sinu kirjatüki järgi kasutajale pakkuda tavaliste äriideede viki, on suur osa sellest, mida saab pakkuda frantsiisiandjana frantsiisivõtjatele teatud tasu eest. Tasu ei saa olla muidugi suurem, kui on nõus maksma teatud oskusteabe potentsiaalsed tarbijad, ent mitte ka väiksem, kui on tarvilik pakkumise motiveerimiseks. Mulle tundub frantsiisipakkumisele õhutamine teadlikkuse suurendamisega frantsiisimise võimalustest ja ohtudest suurema tulemuspotentsiaaliga kui Sinu välja pakutud idee tavaliste äriideede viki loomisest. Paraku on minu andmeil Eestis praegu vaid kaks või kolm ärimudeli frantsiisi pakkujat. Arenguruumi seega on. See ajendaski mind kirjutama magistritööd teemal "Ettevõtlusväljavaated Eestis frantsiisipakkumise kaudu". Kui huvi pakub, kaitsen seda 26. augustil TÜ Oeconomicumis.